|  |
| --- |
| Gallwch ddefnyddio'r templed asesu risg hwn wrth asesu gweithgareddau cyffredinol Cynulliad Cenedlaethol Cymru.  I gael rhagor o gyngor ac arweiniad ar sut i gwblhau asesiad risg gallwch gysylltu â’r **Cynghorydd Iechyd, Diogelwch a Lles** ar **0300 200 6467**. Ar ôl llofnodi copi caled o'r asesiad risg, rhaid ei sganio a'i anfon at [addysg@cynulliad.cymru](mailto:addysg@cynulliad.cymru) i'w adolygu a'i fonitro. |

|  |  |  |  |
| --- | --- | --- | --- |
| Tasg/Lleoliad: | Tŷ Hywel | Dyddiad asesu: |  |
| Lleoliad: | Tŷ Hywel, Bae Caerdydd CF99 1NA | Dyddiad adolygu: | 17/07/2020 |
| Aseswyd gan: | Mari Wyn Gooberman (gwreiddiol)  Angharad Earles (wedi'i ddiweddaru) Sarah Johnson-May (trosolwg) | Safle’r aseswr: | Pennaeth y Gwasanaeth Addysg  Swyddog Prosiect y Senedd Ieuenctid  Ymgynghorydd Iechyd, Diogelwch a Lles |

**Sylwadau**: Mae'r Cynulliad yn cynnig hyd at ddau ymweliad addysgol y dydd ar amseroedd a drefnir ymlaen llaw. Mae ymweliadau fel arfer yn para rhwng awr a hanner a dwy awr a chânt eu trefnu ar gyfer grwpiau CA2, CA3, CA4, 16+, colegau, myfyrwyr gwleidyddiaeth neu Fagloriaeth Cymru a grwpiau Ieuenctid. Mae’r Cynulliad yn caniatáu grwpiau o hyd at 40 o unigolion. Mae pob ymweliad addysgol yn cychwyn yn Nhŷ Hywel a gall gynnwys gweithgareddau yn Nhŷ Hywel a'r Senedd. Caiff pob ymweliad ei gydlynu a'i arwain gan un o Swyddogion Addysg ac Ymgysylltu â Phobl Ifanc y Cynulliad, ond Arweinydd y Grŵp ac athrawon / staff / oedolyn cysylltiedig sydd â’r cyfrifoldeb cyffredinol dros eu grŵp. O dan Cyfraith Iechyd a Diogelwch, mae gweithwyr (athrawon) “wrth eu gwaith” pan fyddant yn goruchwylio plant ar ymweliad addysgol. [Deddfwriaeth berthnasol: Deddf Iechyd a Diogelwch yn y Gwaith etc. 1974; Rheoliadau Iechyd a Diogelwch yn y Gwaith 1999; Gorchymyn Diwygio Rheoleiddio (Diogelwch Tân) 2005; Rheoliadau Trydan yn y Gwaith 1989; Rheoliadau'r Gweithle (Iechyd, Diogelwch a Lles yn y Gwaith) 1992, 'Iechyd a Diogelwch: cyngor ar ddyletswyddau a phwerau cyfreithiol' gan yr Adran Addysg, Chwefror 2014].

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Asesu maint y risg**  I gyfrifo maint y risg sydd ynghlwm wrth bob un o’r peryglon uchod, defnyddiwch y matrics isod.  T = Tebygolrwydd  D = Difrifoldeb  M = Maint y risg  Bydd angen i chi luosi'r tebygolrwydd o niwed â difrifoldeb y canlyniad.  Ee **tebygolrwydd** bron yn sicr (5) x **difrifoldeb** bach (2) = **maint y risg** yw cymedrol (10) .   |  |  |  |  |  |  | | --- | --- | --- | --- | --- | --- | |  | **Canlyniad** | | | | | | **Tebygolrwydd** | Dibwys  1 | Bach  2 | Cymedrol  3 | Mawr  4 | Trychinebus  5 | | Prin  1 | Isel iawn (1) | Isel Iawn (2) | Isel Iawn (3) | Isel (4) | Isel (5) | | Annhebygol  2 | Isel iawn (2) | Isel (4) | Isel (6) | Cymedrol (8) | Cymedrol (10) | | Posibl  3 | Isel iawn (3) | Isel (6) | Cymedrol (9) | Cymedrol (12) | Uchel (15) | | Tebygol  5 | Isel (4) | Cymedrol (8) | Cymedrol (12) | Uchel (16) | Uchel (20) | | Bron yn sicr  5 | Isel (5) | Cymedrol (10) | Uchel (15) | Uchel (20) | Uchel (25) | |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Beth yw'r perygl?** | **Pwy allai gael ei niweidio a sut?** | **Y mesurau rheoli presennol** | **Maint y risg** | | | **Y mesurau rheoli ychwanegol sydd eu hangen** | **Maint newydd y risg newydd (ymweliad)** | | | **Camau i’w cymryd gan bwy a phryd?** |
| **T** | **D** | **M** | **T** | **D** | **M** |
| Tân | Athrawon, plant ysgol, grwpiau ieuenctid, gweithwyr cymorth a staff y Cynulliad. | Bydd y Swyddog Addysg ac Ymgysylltu â Phobl Ifanc (y Swyddog Addysg) yn esbonio’r gweithdrefnau argyfwng tân i bob grŵp wrth iddynt gyrraedd. Bydd y cyfarwyddiadau’n addas ar gyfer oedran y grŵp. Uchafswm ym mhob grŵp: 40.  Bydd Wardeiniaid Tân y Cynulliad yn cynorthwyo os bydd tân. Rhaid i Arweinydd y Grŵp baratoi Cynllun Personol Gadael mewn Argyfwng (PEEP) ar gyfer unrhyw un yn y grŵp sydd ag anableddau. Dylai weithio gyda'r Swyddog Addysg a'r Cynghorydd Iechyd a Diogelwch yn y Cynulliad i gael arweiniad a chymorth yn y cyswllt hwn. Mae lle ar y ffurflen archebu i roi gwybod i’r tîm am unrhyw un sydd ag anawsterau symud. | 2 | 4 | 8 | Arweinydd y Grŵp a’r staff cysylltiedig i helpu os bydd tân. |  |  |  |  |
| Plentyn / myfyriwr yn cael ei wahanu oddi wrth ei grŵp. | Plant / myfyrwyr a staff sy’n ymweld â’r safle. | Bydd y Swyddog Addysg yn aros gyda’r grŵp drwy gydol yr ymweliad. Bydd aelodau'r Tîm Addysg ac Ymgysylltu â Phobl Ifanc yn gwisgo bathodyn adnabod sy'n dangos yn glir eu bod yn aelodau o staff. Bydd y grwpiau’n cael gwybod bod staff y Cynulliad i gyd yn gwisgo’r bathodynnau hyn.  Bydd pob plentyn yn cael bathodyn mewn lliw penodol a fydd yn berthnasol i’w grŵp nhw. Bydd unrhyw blentyn sydd ar goll yn cael cyfarwyddyd i fynd i’r swyddfa Diogelwch neu’r Dderbynfa. | 2 | 3 | 6 | Rhaid i Arweinydd y Grŵp sicrhau bod y Grŵp yn cael ei oruchwylio’n ddigonol drwy gydol yr ymweliad.  Rhaid i Arweinydd y Grŵp rybuddio’r plant rhag crwydro. Gan ddibynnu ar oedran y plant/myfyrwyr, gallant fynd i'r toiled ar eu pennau eu hunain neu yng nghwmni eu staff. Arweinydd y Grŵp fydd yn penderfynu ar hyn. Bydd athrawon sy’n rhan o’r Grŵp yn aros gyda phlentyn sy’n cael ei daro’n wael. |  |  |  |  |
| Gweithgareddau addysgol | Plant / myfyrwyr a staff sy’n ymweld â’r safle. | Bydd yr holl weithgareddau a gynigir ar safle’r Cynulliad yn briodol i'r grŵp, gan ystyried oedran, gallu ac unrhyw broblemau symud.  Bydd y plant/myfyrwyr yn debygol o weithio mewn grwpiau bach gan gyflwyno gwybodaeth i'r grŵp cyfan ar ddiwedd y sesiwn.  Bydd yr offer a fydd ar gael yn addas i’r dasg a'r grŵp sy'n cyflawni'r dasg.  Bydd y Swyddog Addysg yn goruchwylio’r Grŵp drwy’r adeg. | 2 | 2 | 4 | Rhaid i Arweinydd y Grŵp a'r staff cysylltiedig helpu i oruchwylio’r Grŵp yn ystod yr holl weithgareddau.  Rhaid i Arweinydd y Grŵp a'r staff cysylltiedig sicrhau nad yw ymddygiad y plant yn eu peryglu eu hunain nac eraill. |  |  |  |  |
| Swyddfeydd a storfeydd | Plant / myfyrwyr a staff sy’n ymweld â’r safle. | Mae mynediad i'r ardaloedd hyn wedi'i gyfyngu naill ai drwy fesurau diogelwch neu gan fod y drysau’n cael eu cloi yn ystod ymweliadau addysgol.  Mae arwyddion yn dangos yn glir bod mynediad i’r lleoedd hyn yn gyfyngedig. | 2 | 2 | 4 | Rhaid i Arweinydd y Grŵp sicrhau bod y Grŵp yn cael ei oruchwylio’n ddigonol drwy gydol yr ymweliad a rhybuddio’r plant rhag crwydro. |  |  |  |  |
| Dod i gysylltiad â'r cyhoedd | Plant / myfyrwyr a staff sy’n ymweld â’r safle. | Mae llawer o staff Diogelwch ar y safle, gan gynnwys yr Heddlu;  Rhaid i bob aelod o'r cyhoedd fynd drwy’r system ddiogelwch cyn mynd i mewn i'r adeilad.  Mae llawer o gamerâu cylch cyfyng drwy’r ystâd. | 2 | 3 | 6 | Rhaid i Arweinydd y Grŵp a’r staff cysylltiedig sicrhau nad yw ymddygiad y plant yn eu peryglu eu hunain nac eraill. |  |  |  |  |
| Teithio o un adeilad i’r llall - tywydd gwael, cerbydau a’r cyhoedd | Plant / myfyrwyr a staff sy’n ymweld â’r safle. | Bydd y Swyddog Addysg yn sicrhau bod y Grŵp yn cerdded ar hyd y llwybr mwyaf diogel a bydd yn cydlynu'r daith.  Bydd Arweinydd y Grŵp a’r staff yn helpu i sicrhau bod y grŵp yn aros gyda'i gilydd.  Bydd y Swyddog Addysg yn rhoi cyfarwyddiadau i’r Grŵp a’i Arweinydd ynghylch y peryglon posibl. | 3 | 2 | 6 | Rhaid i Arweinydd y Grŵp sicrhau bod y plant/myfyrwyr yn gwybod sut i ymddwyn. |  |  |  |  |
| Byrddau arddangos yn y Neuadd a hysbysfyrddau yn y coridorau | Plant / myfyrwyr a staff sy’n ymweld â’r safle. | Mae byrddau arddangos yn cael eu gosod yn ddiogel ac yn broffesiynol ar y wal.  Mae deunyddiau arddangos yn cael eu gosod ar uchder sy’n addas i’r grwpiau a dargedir.  Mae EFM yn cynnal archwiliadau o’r adeiladau | 2 | 3 | 6 |  |  |  |  |  |
| Siop y Senedd | Plant / myfyrwyr a staff sy’n ymweld â’r safle. | Mae cynhyrchion sy'n debygol o ennyn diddordeb pobl ifanc yn cael eu gosod ar y silffoedd isaf.  Gan nad yw ymweliadau â'r siop yn rhan o'r ymweliad ffurfiol, Arweinydd y Grŵp a staff fydd yn gyfrifol am oruchwylio.  Caniateir i grwpiau bach, hawdd eu trin, fynd i mewn i'r siop yn eu tro er mwyn osgoi gwthio / cwympo dros arddangosfeydd. | 2 | 2 | 4 | Rhaid i Arweinydd y Grŵp sicrhau bod y plant/myfyrwyr yn gwybod sut i ymddwyn. |  |  |  |  |
| Trydan | Plant / myfyrwyr a staff sy’n ymweld â’r safle. | Nid oes ceblau rhydd yn y cyfleusterau addysgol ac mae’r socedi trydan yn cael eu diogelu’n briodol pan nad ydynt yn cael eu defnyddio;  Cynhelir Profion Dyfeisiau Cludadwy yn rheolaidd mewn perthynas ag offer trydanol;  Mae’r tîm TGCh yn cynnal archwiliadau ac yn cynnal a chadw offer yn rheolaidd. | 2 | 3 | 6 | Bydd EFM yn cael gwybod am unrhyw geblau rhydd ac yn trefnu iddynt gael eu gosod yn ddiogel ar unwaith.  Bydd unrhyw broblemau o ran offer TGCh yn cael eu cyfeirio ar unwaith at y tîm TGCh. |  |  |  |  |
| Llithro, baglu a chwympo | Plant / myfyrwyr a staff sy’n ymweld â’r safle. | Cynhelir archwiliadau diogelwch yn rheolaidd.  Bydd unrhyw hylif sy’n cael ei golli’n cael ei sychu cyn gynted â phosibl.  Caiff arwyddion priodol eu harddangos os oes angen.  Bydd Swyddog Addysg ac Ymgysylltu â Phobl Ifanc yn cynnal arolygiad gweledol cyn i'r grŵp gyrraedd.  Bydd staff y Cynulliad sydd wedi cael hyfforddiant cymorth cyntaf ar gael ynghyd ag ystafell cymorth cyntaf a blychau cymorth cyntaf;  Rhaid rhoi gwybod i Gynghorydd Iechyd a Diogelwch y Cynulliad am bob damwain neu ddamwain a fu bron â digwydd drwy lenwi’r ffurflenni priodol sydd ar gael gan y tîm Diogelwch. | 2 | 3 | 6 | Rhaid i Arweinydd y Grŵp a staff cysylltiedig sicrhau bod y plant yn ymddwyn yn briodol fel nad ydynt yn eu peryglu eu hunain nac eraill. |  |  |  |  |